Davlat byudjyeti ochiqligini ta’minlash maqsadida O‘zbekiston Respublikasi Moliya vazirligi va BMT Taraqqiyot Dasturi bilan birgalikda «O‘zbekistonda davlat moliya boshqaruvining islohotiga ko‘maklashish» nomli qo‘shma loyiha amalga oshirilmoqda. Vazirlik axborot xizmati xabariga ko‘ra, ushbu qo‘shma loyiha doirasida O‘zbekiston Respublikasining 2018 yil uchun Konsolidatsiyalashgan byudjyeti tuzilmasi to‘g‘risidagi ma’lumotlar e’lon qilindi. Ushbu ma’lumotlar vazirlik saytining «Ochiq vazirlik- Infografika» bo‘limida joylashtirilgan.